Pri pohľade z vonku
Johnovi všetko vychádzalo.
Práve podpísal zmluvu
predávajúc svoj byt v New Yorku
s 6 ciferným ziskom,
pričom ho vlastnil iba 5 rokov.
Škola, kde promoval,
mu ponúkla pozíciu učiteľa,
čo neznamenalo len plat,
ale po prvý krát po dlhej dobe aj nejaké tie výhody.
A aj napriek tomu, že všetko výchádzalo v Johnov prospech,
potýkal sa s problémami
v podobe závislosti a depresie.
V noci 11. júna 2003
vyliezol na okraj
zábradlia Manhattanského mostu
a skočil dolu, do zradných vôd.
Napočudovanie -
či zázrakom,
prežil.
Pád mu dokaličil pravé rameno,
zlomil mu všetky jeho rebrá,
prepichol mu pľúca
a spôsobil, že striedavo strácal vedomie
pričom ho unášal prúd East River,
popod Brooklynský most
až ku State Island Ferry,
kde cestujúci na trajekte
počujúc jeho krik od bolesti
skontaktovali kapitána lode,
ktorý skontaktoval pobrežnú stráž,
ktorá ho nakoniec vylovila z East River
a vzala ho do nemocnice v Bellevue.
Tu sa vlastne začína náš príbeh.
Pretože akonáhle sa John rozhodol,
že si dá svoj život do poriadku,
najprv fyzicky, potom citovo,
a nakoniec duševne,
zistil, že pre človeka, ktorý sa rozhodol ukončiť svoj život takým spôsobom, ako on,
je k dispozícií veľmi málo prostriedkov.
Výskumy ukazujú,
že 19 z 20 ľudí,
ktorí sa pokúsia o samovraždu,
zlyhajú.
Ale ľudia, ktorí zlyhajú,
majú 37-krát väčšiu pravdepodobonosť
uspieť druhý krát.
Naozaj sa jedná
o rizikovú skupinu obyvateľstva
s malým množstvom zdrojov pomoci.
A čo sa stane,
keď sa ľudia snažia zaradiť späť do života,
v dôsledku našich predsudkov týkajúcich sa samovrážd,
nevieme čo povedať,
a tak často nehovoríme nič.
To predlžuje izoláciu,
v ktorej sa ľudia ako John ocitnú.
Johnov príbeh poznám veľmi dobre,
pretože ja som John.
A toto je dnes prvýkrát
kedy som sa na takomto verejnom podujatí
priznal k ceste,
ktorou som prešiel.
Ale potom, ako som v roku 2006 stratil obľúbeného učiteľa
a minulý rok dobrého priateľa, ktorí spáchali samovraždu,
a potom, ako som sa minulý rok zúčastnil TEDActive,
som vedel, že potrebujem prekonať svoje mlčanie
a prelomiť moje tabu,
a začať tak rozprávať o myšlienkach hodných šírenia.
A to, že ľudia,
ktorí urobili ťažké rozhodnutie
vrátiť sa späť do života,
potrebujú viac zdrojov a potrebujú našu pomoc.
Ako tvrdí Trevor Project, bude to lepšie.
Bude to oveľa lepšie.
To je dôvod, prečo som sa dnes rozhodol
vystúpiť s niečim iným a
podporiť vás, naliehať na vás,
že ak ste niekto,
kto sa pokúsil o samovraždu,
alebo poznáte takéhoto človeka,
porozprávajte sa o tom, nájdite pomoc.
Je to konverzácia, ktorá stojí za to,
a myšlienka ktorá je hodná šírenia.
Ďakujem vám.
(Potlesk)